CELEX: 22012D0103
Language: lt
Date: 1339718400000
Title: 2012 m. birželio 15 d. EEE jungtinio komiteto sprendimas Nr. 103/2012, kuriuo iš dalies keičiamas EEE susitarimo I priedas (Veterinarijos ir fitosanitarijos klausimai)

4.10.2012   
            
            
               LT
            
            
               Europos Sąjungos oficialusis leidinys
            
            
               L 270/1
            
         EEE JUNGTINIO KOMITETO SPRENDIMAS
   Nr. 103/2012
   2012 m. birželio 15 d.
   kuriuo iš dalies keičiamas EEE susitarimo I priedas (Veterinarijos ir fitosanitarijos klausimai)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo I priedas buvo iš dalies pakeistas 2012 m. balandžio 30 d. EEE jungtinio komiteto sprendimu Nr. 80/2012 (1);
            
         
               (2)
            
            
               į Susitarimą turi būti įtrauktas 2011 m. liepos 14 d. Komisijos deleguotasis reglamentas (ES) Nr. 1152/2011 dėl prevencinių sveikatos priemonių siekiant kontroliuoti tarp šunų plintančią Echinococcus multilocularis sukeltą infekciją, kuriuo papildomas Europos Parlamento ir Tarybos reglamentas (EB) Nr. 998/2003 (2);
            
         
               (3)
            
            
               į Susitarimą turi būti įtrauktas 2011 m. rugpjūčio 30 d. Komisijos deleguotasis reglamentas (ES) Nr. 1153/2011, kuriuo iš dalies keičiamas Europos Parlamento ir Tarybos reglamento (EB) Nr. 998/2003 Ib priedas dėl skiepijimo nuo pasiutligės techninių reikalavimų (3);
            
         
               (4)
            
            
               į Susitarimą turi būti įtraukta 2007 m. birželio 28 d. Tarybos direktyva 2007/43/EB, nustatanti būtiniausias broilerių apsaugos taisykles (4);
            
         
               (5)
            
            
               į Susitarimą turi būti įtrauktas 2011 m. rugsėjo 20 d. Komisijos įgyvendinimo sprendimas 2011/629/ES, kuriuo dėl Sąjungos vidaus prekybos galvijų sperma, išsiunčiama iš spermos surinkimo ir saugojimo centrų, iš dalies keičiamas Tarybos direktyvos 88/407/EEB D priedas (5);
            
         
               (6)
            
            
               šis sprendimas susijęs su teisės aktais dėl gyvų gyvūnų, išskyrus žuvis ir akvakultūros gyvūnus ir gyvūninės kilmės produktus, kaip antai kiaušialąstes, embrionus ir spermą. Su minėtaisiais klausimais susiję teisės aktai netaikomi Islandijai, kaip nurodyta Susitarimo I priedo I skyriaus įvadinės dalies 2 dalyje. Todėl šis sprendimas netaikomas Islandijai;
            
         
               (7)
            
            
               šis sprendimas susijęs su teisės aktais dėl veterinarijos klausimų. Teisės aktai dėl veterinarijos klausimų netaikomi Lichtenšteinui tol, kol jam taikomas Europos bendrijos ir Šveicarijos Konfederacijos susitarimas dėl prekybos žemės ūkio produktais, kaip nustatyta Susitarimo I priedo sektorinėse adaptacijose. Todėl šis sprendimas netaikomas Lichtenšteinui,
            
         PRIĖMĖ ŠĮ SPRENDIMĄ:
   1 straipsnis
   Susitarimo I priedo I skyrius iš dalies keičiamas taip:
   
               1.
            
            
               1.1 dalies 10 punktas (Europos Parlamento ir Tarybos reglamentas (EB) Nr. 998/2003) papildomas šia įtrauka:
               
                           „—
                        
                        
                           
                              32011 R 1153: 2011 m. rugpjūčio 30 d. Komisijos deleguotasis reglamentas (ES) Nr. 1153/2011 (OL L 296, 2011 11 15, p. 13).“
                        
                     
         
               2.
            
            
               1.2 dalyje po 148 punkto (Komisijos įgyvendinimo sprendimas 2011/215/ES) įterpiamas šis tekstas:
               
                           „149.
                        
                        
                           
                              32011 R 1152: 2011 m. liepos 14 d. Komisijos deleguotasis reglamentas (ES) Nr. 1152/2011 (OL L 296, 2011 11 15, p. 6).
                           Šis aktas netaikomas Islandijai.
                           Reglamento nuostatos šio Susitarimo tikslais pritaikomos taip:
                           I priedo A dalyje sąrašas papildomas taip:
                           
                                       „NO
                                    
                                    
                                       Norvegija
                                    
                                    
                                       Visa teritorija“ “
                                    
                                 
                     
         
               3.
            
            
               4.1 dalies 7 punktas (Tarybos direktyva 88/407/EEB) papildomas šia įtrauka:
               
                           „—
                        
                        
                           
                              32011 D 0629: 2011 m. rugsėjo 20 d. Komisijos įgyvendinimo sprendimas 2011/629/ES (OL L 247, 2011 9 24, p. 22).“
                        
                     
         
               4.
            
            
               8.1 dalies 6 punktas (Tarybos direktyva 88/407/EEB) papildomas šia įtrauka:
               
                           „—
                        
                        
                           
                              32011 D 0629: 2011 m. rugsėjo 20 d. Komisijos įgyvendinimo sprendimas 2011/629/ES (OL L 247, 2011 9 24, p. 22).“
                        
                     
         
               5.
            
            
               9.1 dalyje po 12 punkto (Tarybos direktyva 2008/119/EB) įterpiamas šis punktas:
               
                           „13.
                        
                        
                           
                              32007 L 0043: 2007 m. birželio 28 d. Tarybos direktyva 2007/43/EB, nustatanti būtiniausias broilerių apsaugos taisykles (OL L 182, 2007 7 12, p. 19).
                           Šis aktas netaikomas Islandijai.“
                        
                     
         2 straipsnis
   
      Europos Sąjungos oficialiojo leidinio EEE priede skelbtini deleguotųjų reglamentų (ES) Nr. 1152/2011 ir (ES) Nr. 1153/2011, Direktyvos 2007/43/EB ir Įgyvendinimo sprendimo 2011/629/ES tekstai islandų ir norvegų kalbomis yra autentiški.
   3 straipsnis
   Šis sprendimas įsigalioja 2012 m. birželio 16 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (6).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2012 m. birželio 15 d.
      
         
            EEE jungtinio komiteto vardu
         
         
            Laikinai einantis pareigas pirmininkas
         
         Gianluca GRIPPA
      
   
   
      (1)  OL L 248, 2012 9 13, p. 13.
   
      (2)  OL L 296, 2011 11 15, p. 6.
   
      (3)  OL L 296, 2011 11 15, p. 13.
   
      (4)  OL L 182, 2007 7 12, p. 19.
   
      (5)  OL L 247, 2011 9 24, p. 22.
   
      (6)  Konstitucinių reikalavimų nenurodyta.